Pranešimas žiniasklaidai

2025 m. vasario 13 d.

**Skintų gėlių „Maximose“ laukia ne tik pirkėjai – iš įvairių šalių atkeliavo apie 2,3 mln. gėlių žiedų**

**Vasario 14-ąją minima Valentino diena yra pirmoji metų proga, kai į tautiečių pirkinių krepšelius masiškai sugrįžta skintos gėlės, pastebi lietuviškas prekybos tinklas „Maxima“, savaitgaliui atgabenantis apie 2,3 mln. įvairiaspalvių gėlių žiedų. Ar atspėsite, kurios jų yra geidžiamiausios lepinant mylimuosius?**

„Kiekvienais metais skintos gėlės yra vienos perkamiausių prekių pasitinkant Valentino dieną ir net švenčiant Valstybės atkūrimo dieną. Spalvingi žiedai į mūsų parduotuves keliauja iš įvairių pasaulio kampelių – iš Olandijos atvyksta tulpės, iš Anglijos ūkių parsivežame saulėtų narcizų, iš Maroko ir Kolumbijos – smulkiažiedžių gvazdikėlių, o stambių gvazdikų – iš Kolumbijos. Šiemet pirkėjai galės rinktis ir iš didesnio rožių pasirinkimo – jų bus ir nedidelių, ir aukštais stiebais. Rožes atsigabename iš Kenijos, Ekvadoro bei kaimyninės Lenkijos. Parduotuvės šiomis dienomis bus išties spalvingos ir tikiu, kad primins sparčiai artėjantį pavasarį“, – kalba „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

**Sulaukiama ir gėlių perpardavinėtojų**

Atliepdamas ilgamečius pirkėjų įpročius, prekybos tinklas „Maxima“ prieš minėtinas dienas daugiausiai parveža tulpių – tai yra geidžiamiausios skintos gėlės laukiant pavasario, tad jų parduotuvėse – dvigubai daugiau nei rožių. Žinoma, pastarosios taip pat noriai perkamos minint Valentino dieną ir drauge su smulkiažiedžiais gvazdikėliais sudaro perkamiausių skintų gėlių trejetuką.

„Šventinėmis progomis visada asortimentą papildome ne tik populiariausiais gėlių žiedais, bet ir išskirtiniais pasiūlymais, pavyzdžiui, gubojomis, alstromerijomis. Be to vis pastebime, kad prieš šventines dienas, užtikrinę pirkėjams galimybę skintomis gėlėmis pasirūpinti mažomis kainomis, parduotuvėse sulaukiame ir nemažai gėlių perpardavinėtojų, kurie ryte įsigiję gėlių „Maximoje“ – vėliau jas pardavinėja turgeliuose. Tačiau mūsų pirkėjams jų nepritrūks – šiam šventiniam savaitgaliui parvežėme apie 2,3 mln. gėlių žiedų“, – pasakoja I. Trakimaitė-Šeškuvienė.

**Nelaikykite gėlių prie šių vaisių ir saugokite nuo skersvėjų**

Tam, kad tinklo parduotuvėse pasirodytų itin aukštos kokybės gėlės „Maxima“ skiria ypatinga dėmesį – prieš perkant iš tiekėjų augalus aplankomas kiekvienas ūkis, o vežant juos į Lietuvą, visoje logistikos grandinėje nuolat stebima ir užtvirtinama gėlėms palankiausia temperatūra, kuri tikrinama net keturiuose pristatymo grandies taškuose: transporto priemonėje, priimant į sandėlį, išvežant iš sandėlio ir priimant gėles parduotuvėje.

„Pirkėjams svarbu atkreipti dėmesį, kad gėlės į „Maxima“ parduotuves atvyksta tvirtai surištos, kad šios nebūtų pažeistos gabenimo metu. Tačiau kiekvienas turėtų žinoti, kad parsinešus gėlių puokštę į namus, jas reikia „išlaisvinti“ ir nuskabyti apatinius lapus tiek, kad vanduo jų nesiektų. Kitaip, net ir šviežios gėlės laikomos netinkamai nuvys greičiau, todėl pamerktus žiedus svarbu saugoti nuo skersvėjų, tiesioginių saulės spindulių, nelaikyti prie pat radiatorių ir tokių vaisių kaip obuoliai, kriaušės, bananai – jų skleidžiamos dujos paspartina gėlių vytimą. Taip pat, gėlėms merkti skirta vaza turi būti ne per ankšta, o vanduo – kasdien šviežias“, – pagrindines taisykles, kaip ilgiau išsaugoti skintus žiedus, primena I. Trakimaitė-Šeškuvienė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos:**

El. paštas: [komunikacija@maxima.lt](mailto:komunikacija@maxima.lt)